  Туспуктэм: t.me/elvira_pinchuk Майя Бывальцева Удмуртие коронавируслэсь «Спутник V» вакцинаез ныре пазьгись наконечникъёс вуизы. Со сярысь элькун кивалтэтлэн тӧроезлэн воштӥсез Эльвира Пинчук телеграм-каналаз ивортӥз. 40 сюрс наконечникъёс 20 сюрс адямилы вакцинациез ортчыны чакламын. 20-тӥ коньывуонэ соосты эмъюртъёсъя люкылыны кутскозы. Ныр пыр пыртоно эмъюмез нырысь ик ревакцинаци понна кутыны ӵекто Тодэ вайытом, пандемия кутскем дырысен Удмуртиын 705 сюрслэсь трос адями коронавируслэсь прививка пуктӥз, ревакцинациез 247 сюрслэсь трос адями ортчиз. Ныре пазьгоно вакциналэн нырысетӥ партиез элькунэ туэ гудырикошконэ вуиз. Ватсалом, матысь нуналъёс короанвируслэсь но пуэдлэсь прививка пуктыны Ижкарысь вузкарон центръёсын но луоз. Тегъёс: Удмуртия коронавирус прививка  